CELEX: 32010R0516
Language: lv
Date: 2010-06-15 00:00:00
Title: Komisijas Regula (ES) Nr. 516/2010 ( 2010. gada 15. jūnijs) par pastāvīgo atļauju izmantot barībā piedevu  (Dokuments attiecas uz EEZ)

16.6.2010   
            
            
               LV
            
            
               Eiropas Savienības Oficiālais Vēstnesis
            
            
               L 150/46
            
         KOMISIJAS REGULA (ES) Nr. 516/2010
   (2010. gada 15. jūnijs)
   par pastāvīgo atļauju izmantot barībā piedevu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1970. gada 23. novembra Direktīvu 70/524/EEK par barības piedevām (1) un jo īpaši tās 3. pantu un 9.d panta 1. punktu,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (2) un jo īpaši tās 25. pantu,
   tā kā:
   
               (1)
            
            
               Ar Regulu (EK) Nr. 1831/2003 noteikts, ka jāsaņem atļauja piedevu izmantošanai dzīvnieku ēdināšanā.
            
         
               (2)
            
            
               Regulas (EK) Nr. 1831/2003 25. pantā ir paredzēti pārejas posma pasākumi attiecībā uz barības piedevu izmantošanas atļaujas pieteikumiem, kas saskaņā ar Direktīvu 70/524/EEK iesniegti pirms Regulas (EK) Nr. 1831/2003 piemērošanas dienas.
            
         
               (3)
            
            
               Šīs regulas pielikumā norādītās piedevas izmantošanas atļaujas pieteikums tika iesniegts pirms Regulas (EK) Nr. 1831/2003 piemērošanas dienas.
            
         
               (4)
            
            
               Atbilstoši Direktīvas 70/524/EEK 4. panta 4. punktā noteiktajam sākotnējās piezīmes par minēto pieteikumu tika nosūtītas Komisijai pirms Regulas (EK) Nr. 1831/2003 piemērošanas dienas. Tādēļ šis pieteikums jāturpina izskatīt saskaņā ar Direktīvas 70/524/EEK 4. pantu.
            
         
               (5)
            
            
               Ar Komisijas Regulu (EK) Nr. 1458/2005 (3) no Aspergillus aculeatus (CBS 589.94) iegūto endo-1,3(4)-beta-glikanāzes, no Trichoderma longibrachiatum (CBS 592.94) iegūto endo-1,4-beta-glikanāzes, no Bacillus amyloliquefaciens (DSM 9553) iegūto alfa-amilāzes un no Trichoderma viride (NIBH FERM BP 4842) iegūto endo-1,4-beta-ksilanāzes fermentu preparātu provizoriski ļāva izmantot dējējvistām. Tos ļāva izmantot bez termiņa ierobežojuma attiecībā uz gaļas cāļiem ar Komisijas Regulu (EK) Nr. 358/2005 (4) un attiecībā uz gaļas tītariem – ar Komisijas Regulu (EK) Nr. 1284/2006 (5).
            
         
               (6)
            
            
               Pamatojot pieteikumu par beztermiņa atļaujas piešķiršanu minētā fermentu preparāta izmantošanai dējējvistām, iesniedza jaunus datus.
            
         
               (7)
            
            
               Novērtējums liecina, ka Direktīvas 70/524/EEK 3.a pantā paredzētie nosacījumi šādas atļaujas piešķiršanai ir ievēroti. Tādēļ minēto fermentu preparātu, kas norādīts šīs regulas pielikumā, jāļauj izmantot bez termiņa ierobežojuma.
            
         
               (8)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Fermentu grupas preparātu, kas norādīts pielikumā, ir atļauts izmantot par dzīvnieku barības piedevu bez termiņa ierobežojuma, ievērojot minētajā pielikumā izklāstītos nosacījumus.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 15. jūnijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 270, 14.12.1970., 1. lpp.
   
      (2)  OV L 268, 18.10.2003., 29. lpp.
   
      (3)  OV L 233, 9.9.2005., 3. lpp.
   
      (4)  OV L 57, 3.3.2005., 3. lpp.
   
      (5)  OV L 235, 30.8.2006., 3. lpp.
   
      PIELIKUMS
      
                  EK Nr.
               
               
                  Piedeva
               
               
                  Ķīmiskā formula, apraksts
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  Aktivitātes vienības uz 1 kg kompleksās barības
               
            
                  
                     Fermenti
                  
               
            
                  E 1621
               
               
                  Endo-1,3(4)-beta-glikanāze
                  EK 3.2.1.6
                  Endo-1,4-beta-glikanāze
                  EK 3.2.1.4
                  Alfa-amilāze
                  EK 3.2.1.1
                  Endo-1,4-beta-ksilanāze
                  EK 3.2.1.8
               
               
                  Preparāts
                  
                               
                           
                           
                              no Aspergillus aculeatus (CBS 589.94) iegūtās endo-1,3(4)-beta-glikanāzes,
                           
                        
                               
                           
                           
                              no Trichoderma longibrachiatum (CBS 592.94) iegūtās endo-1,4-beta-glikanāzes,
                           
                        
                               
                           
                           
                              no Bacillus amyloliquefaciens (DSM 9553) iegūtās alfa-amilāzes un
                           
                        
                               
                           
                           
                              no Trichoderma viride (NIBH FERM BP4842) iegūtās endo-1,4-beta-ksilanāzes
                              ar šādu minimālo aktivitāti:
                              
                                           
                                       
                                       
                                          endo-1,3(4)-beta-glikanāze: 10 000 U (1)/g,
                                       
                                    
                                           
                                       
                                       
                                          endo-1,4-beta-glikanāze: 120 000 U (2)/g,
                                       
                                    
                                           
                                       
                                       
                                          alfa-amilāze: 400 U (3)/g,
                                       
                                    
                                           
                                       
                                       
                                          endo-1,4-beta-ksilanāze: 210 000 U (4)/g
                                       
                                    
                        
               
                  Dējējvistas
               
               
                  —
               
               
                  endo-1,3(4)-beta-glikanāze:
                  500 U
               
               
                   
               
               
                  
                              1.
                           
                           
                              Piedevas un premiksa lietošanas noteikumos norāda glabāšanas temperatūru, glabāšanas laiku un stabilitāti pēc granulēšanas.
                           
                        
                              2.
                           
                           
                              Ieteicamā deva uz 1 kg kompleksās barības:
                              
                                           
                                       
                                       
                                          endo-1,3(4)-beta-glikanāze: 500–1 500 U,
                                       
                                    
                                           
                                       
                                       
                                          endo-1,4-beta-glikanāze: 6 000–18 000 U,
                                       
                                    
                                           
                                       
                                       
                                          alfa-amilāze: 20–60 U,
                                       
                                    
                                           
                                       
                                       
                                          endo-1,4-beta-ksilanāze: 10 500–31 500 U.
                                       
                                    
                        
                              3.
                           
                           
                              Izmantošanai barības maisījumā, kas bagāts ar polisaharīdiem, kuri nav cietes polisaharīdi (galvenokārt beta-glikāniem un arabinoksilāniem), piemēram, kas satur 30–50 % kviešu
                           
                        
               
                  Bez termiņa ierobežojuma
               
            
                  endo-1,4-beta-glikanāze:
                  6 000 U
               
            
                  alfa-amilāze:
                  20 U
               
            
                  endo-1,4-beta-ksilanāze:
                  10 500 U
               
            
         (1)  1 U ir fermenta daudzums, kas no miežu beta-glikāna vienā minūtē 30 °C temperatūrā pie pH 7,5 atbrīvo 0,0056 mikromolus reducējošo cukuru (glikozes ekvivalentus).
      
         (2)  1 1 U ir fermenta daudzums, kas no karboksimetilcelulozes vienā minūtē 50 °C temperatūrā pie pH 4,8 atbrīvo 0,0056 mikromolus reducējošo cukuru (glikozes ekvivalentus).
      
         (3)  1 1 U ir fermenta daudzums, kas no ūdenī nešķīstoša piesaistīta cietes polimēra vienā minūtē 37 °C temperatūrā pie pH 7,5 hidrolizē 1 mikromolu glikozīdisko saišu.
      
         (4)  1 U ir fermenta daudzums, kas no bērza koksnes ksilāna vienā minūtē 50 °C temperatūrā pie pH 5,3 atbrīvo 0,0067 mikromolus reducējošo cukuru (ksilozes ekvivalentus).